tomron87/hebrew-wikipedia-sentences-corpus huggingface dataset:
ב-8 ביוני 2024, פקיד הממשל הרוסי מיכאיל שווידקוי אמר לסוכנות הידיעות רי"א נובוסטי כי "יותר מ-16 מדינות" ישתתפו בתחרות, ביניהן אזרבייג'ן, בלארוס, ברזיל, סין, קובה וקזחסטן.
באפריל 2025 פורסם כי התחרות תתקיים ב-20 בספטמבר 2025 באולם לייב ארנה שבמוסקבה בהשתתפות 20 מדינות.
התחרות הייתה פתוחה רשמית לחברי ארגון שאנגחאי לשיתוף פעולה ולכל מדינות ברית המועצות לשעבר.
תחרות היאבקות רומאית הוא ציור שמן מאת הצייר הפלמי מיכיל סוורץ, שנוצר בין השנים 1648–1650. היצירה מציגה את התעניינותו של סוורץ בדמות האנושית ובפיסול קלאסי, ומבוססת על תחרויות היאבקות שהיו נערכות ברחובות רומא בנוכחות קהל רב.
עם זאת, בניגוד לתיאורים עממיים רגילים, סוורץ שילב בציור תנוחות ומוטיבים מתוך הפיסול הקלאסי.
סוורץ, שפעל ברומא בין השנים 1645–1656, השתייך לסגנון הבמבוצ'אנטי שהתמקד בתיאורים ריאליסטיים של חיי היום־יום.
לאחר שובו לבריסל, ייסד את האקדמיה לציור.
ביצירה זו, הדמויות מוצגות באופן ריאליסטי במגוון תנוחות היאבקות, אך הרושם הכללי הוא של תחושת חוסר מציאות – תחושה המודגשת על ידי צבעים בהירים ושימוש מובהק במקורות אור.
הקומפוזיציה מבטאת הן תנועה והן רגש, כאשר קווי הקרקע הבלתי אחידים מעצימים את תחושת הדרמה ומושכים את הצופה לתוך ההתרחשות.
אף שאין בציור דמויות של קהל צופים, ניתן לזהות הד להקשרים היסטוריים, כגון משחקים אולימפיים ביוון העתיקה, שבהם התחרו ספורטאים למען כבודם האישי וכבוד מולדתם.
בכך משלב הציור בין עניין אנטומי, התבוננות יום־יומית ופרספקטיבה היסטורית־אמנותית.
הציור מדגים את נטייתו של סוורץ להדגיש ניגודים דרמטיים בין דמויות מוארות באור עז, המעוצבות בקפידה ובדגש פיסולי, לבין רקעים כהים בהרבה.
מאפיין סגנוני זה שב ומופיע ביצירותיו מתקופת שהותו ברומא (1646–1651), שבהן שאב השראה מחיי היומיום בעיר.
עם זאת, גם כאשר תיאר דמויות מן השכבות הנמוכות של החברה, כפי שנראה בתחרות היאבקות רומאית, הוא העניק להן תנוחות, מחוות ומבנים קומפוזיטיביים שמזכירים מודלים פיסוליים קלאסיים ואף עתיקים, ובכך רומם את הייצוגים העממיים לרמה אידיאלית־אמנותית.
היצירה מוצגת בגלריה הלאומית לאמנות של קרלסרוהה.
תחרות הנבל הישראלית היא תחרות מוזיקלית ייחודית המתקיימת בישראל ומוקדשת לנגני ונגניות נבל צעירים.
התחרות נחשבת ל"אחות הקטנה" של תחרות הנבל הבינלאומית בישראל, ומיועדת אך ורק למתמודדים ישראלים בגילאי 8 עד 20. מטרתה העיקרית היא קידום דור העתיד של נגני הנבל בארץ, טיפוח כישרונות צעירים, והעמקת החשיפה לכלי הנבל ולרפרטואר המוזיקלי הייחודי לו.
התחרות, המופקת על ידי עמותת הנבל והזמיר, נוסדה כחלק מהחזון להרחיב את קהילת נגני הנבל בישראל, ולהעניק במה מקצועית לנגנים צעירים בראשית דרכם.
היא מתקיימת אחת לשנתיים–שלוש, ומשלבת בין מופעי תחרות לבין קונצרטים חגיגיים, סדנאות וכיתות אמן בהשתתפות נגנים בינלאומיים.
לאורך השנים הפכה התחרות לאירוע מרכזי בקהילת המוזיקה הקלאסית הישראלית, ומושכת קהל חובבי מוזיקה, מורים ותלמידים מכל רחבי הארץ.
תחרות הנבל הישראלית מהווה פלטפורמה ייחודית לטיפוח כישרונות צעירים, חיזוק מעמדו של כלי הנבל בישראל, והעמקת הקשרים בין קהילת המוזיקה המקומית לבין אמנים בינלאומיים.
היא משמשת גם כגשר תרבותי, המדגיש את מקומה של המוזיקה כשפה אוניברסלית המגשרת על פערים תרבותיים ופוליטיים.
התחרות מתקיימת במסגרת פסטיבל הנבל הישראלי, הנפרש על פני יומיים, וכולל קונצרט פתיחה חגיגי, לרוב בהשתתפות סולנים אורחים מחו"ל, קונצרטים בסגנונות מגוונים – מוזיקה קלאסית, מוזיקת עולם ועיבודים לשירים ישראליים, וכן מופעים לילדים, כיתות אמן ובמות פתוחות לנגנים חובבים.
מנכ"ל עמותת הנבל והזמיר, יוסי פרוסט ז"ל (ששימש בתפקיד בין השנים 2010 עד 2025), דמות מרכזית בעולם התרבות בישראל, ייסד את תחרות הנבל הישראלית מתוך רצון להעניק לנגני נבל צעירים מסגרת מקצועית ומוקפדת להתפתחותם.
פרוסט ראה חשיבות רבה בקידום כישרונות מקומיים ובהבטחת המשכיותה של מסורת הנבל בארץ.
תרומתו ניכרת לא רק בהקמת התחרות, אלא גם בגיוס משאבים, שיתופי פעולה בינלאומיים, ובבניית קהילה תומכת סביב הכלי הייחודי הזה.
קטגוריות גיל – שלוש עד חמש קטגוריות, בהתאם לגיל ולרמת הנגינה.
חבר השופטים – כולל מוזיקאים בכירים מישראל ומחו"ל, בהם נגני נבל, פסנתרנים, צ'לנים ומורים ותיקים לכלי מיתר.
קריטריונים לשיפוט – טכניקה, הבעה מוזיקלית, בחירת רפרטואר, ויכולת פרשנות אישית.
התחרות הישראלית הראשונה – 16 עד 19 באוקטובר 2011
התקיימה במרכז המוזיקה תל אביב–יפו.
ועדת ההיגוי והניהול המוזיקלי כללה את מריאנה שוורצברט (יו"ר התחרות), רות מעיני (אחראית קונצרטים, אנסמבלים ותחרות), סוניטה סטניסלו (אחראית סדנאות וקונצרטים) ויוליה רובינסקי (אחראית קונצרט-קפה).
מטרתה הייתה לבסס את התחרות כאירוע קבוע בלוח השנה המוזיקלי.
קטגוריה 1 (צעירים): מקום 1 - תמר פרנקל-דמארי; מקום 2 - שירה פז; מקום 3 - טל וקנין.
קטגוריה 2 (בוגרים): מקום 1 - ליאור עוזיאל; מקום 2 - מרינה גנשין; מקום 3 - הילה אופק.
התחרות הישראלית השנייה – 21 עד 23 בדצמבר 2014
התרחבה במספר המשתתפים וכללה כיתות אמן עם נגנים בינלאומיים.
ועדת ההיגוי כללה את גתית בועזסון, נבלאית ומוזיקולוגית באקדמיה למוזיקה ולמחול ירושלים, סוניטה סטניסלו, אמנית נבל קלטי, ויוליה רובינסקי, נגנית הנבל הראשית בתזמורת הפילהרמונית הישראלית.
שפטו בתחרות: הפסנתרן פרופ' יונתן זק (יו"ר), רבקה ארקי-אמר, פרופ' מיכאל מלצר, רות מעיני ודורון סלומון.
קטגוריה 1 (צעירים): מקום 1 - יעל בארי; מקום 2 - עדן ארד; מקום 3 - יערה מוקדי רייס.
קטגוריה 2 (בוגרים): מקום 1 - ענבר ורניה; מקום 2 - הילה אופק; מקום 3 - נועה גבאי.
התחרות הישראלית השלישית – 18 עד 20 בדצמבר 2017
הפסטיבל והתחרות, שנקראו על שם מיכל זמורה כהן, התארחו באקדמיה למוסיקה ומחול בירושלים.
שפטו בתחרות: פרופ' תייסיר אליאס (יו"ר), איריס איל, יוליה פלדמן, סוניטה סטניסלו ונחמה ראובן.
קטגוריה 1 (צעירים): מקום 1 - אביגיל לוזנאנו; מקום 2 - לילי בומרד, שרה אלקינד; מקום 3 - עידו סמט, נילי מילנר, יערה מוקדי.
קטגוריה 2 (בוגרים): מקום 1 - שירה פז; מקום 2 - עדן ארד; מקום 3 - ליאור אליהו.
התחרות הישראלית הרביעית – 19 עד 21 בדצמבר 2022
התקיימה בחג החנוכה בהיכל התרבות תל אביב, בניהולו המוזיקלי של ליאור עוזיאל (זוכה התחרות ה-1).
יוליה רובינסקי שימשה כיועצת אמנותית לתחרות.
חבר השופטים היו הפסנתרן פרופ' יונתן זק (יו"ר), הנבלאית הצרפתייה מלאני לורן (זוכת תחרות הנבל הבינלאומית ה-11 בארצות הברית), ד"ר אילנה לב-כהן, הנבלאיות סוניטה סטניסלו ועדה רגימוב.
השתתפו בה 38 משתתפים בחמש קטגוריות.
קטגוריה 1 (נבל מנופים מתחילים, גילאי 10–14): מקום 1 – מריה קורנב; מקום 2 – רננה פישר; מקום 3 – אוראליה קליין.
קטגוריה 2 (נבל מנופים מתקדמים, גילאי 14–18): מקום 1 – אסיה בלובולקה; מקום 2 – איילת אוסו; מקום 3 – מיכל גרינברגר.
קטגוריה 3 (נבל פדלים מתחילים, גילאי 10–14): מקום 1 – תמר גרג'י; מקום 2 – לוטוס לולה לוי; מקום 3 – אנה גלבוע.
קטגוריה 4 (נבל פדלים מתקדמים, גילאי 14–18): מקום 1 – הילה בנדל; מקום 2 – נועה כאהן; מקום 3 – טל קופרמן.
קטגוריה 5 (נבל פדלים בוגרים, גילאי 18–25): מקום 1 – אביגיל לוזנאנו; מקום 2 – אנסטסיה רוזנטל; מקום 3 – יערה מוקדי.
התחרות הישראלית החמישית - 27 עד 28 באוגוסט 2025
הפסטיבל והתחרות על שמו של יוסי פרוסט התקיימו במרכז המוזיקה תל אביב–יפו, בניהולה האמנותי של גתית בועזסון.
בחבר השופטים כיהנו הצ'לן פרופ' שמואל מגן, הפסנתרן פרופ' צבי זמל, הגיטריסטית אירית אבן טוב, והנבלאית רחל טליתמן.
כמו כן הופיעה הניבלאית אביגיל לוזנאנו, זוכת המקום ה-1 בקטגוריית הבוגרים של התחרות ה-4.
קטגוריה 1 (נבל מנופים ופדלים מתחילים עד גיל 13): מקום 1 – רננה פישר; מקום 2 – נבו דר; מקום 3 – עמנואל גיל עד.
קטגוריה 2 (נבל פדלים מתקדמים, גילאי 14–16): מקום 1 – תמר גרג'י; מקום 2 – סופיה יקוניקובה; מקום 3 – אמילי שורץ.
קטגוריה 3 (נבל פדלים בוגרים, גילאי 17–20): מקום 1 – נועה כאהן; מקום 2 – אסיה בלובולקה; מקום 3 – טל קופרמן.
תחרות הפלה ברומח או ג'אוסט (Joust) הוא ספורט לחימה היסטורי בו התחרו אבירים רכובים על-גבי סוס בתחרות אחד על אחד שמטרתה להפיל את יריבו מסוסו באמצעות רומח.
התחרויות זכו לאהדה רבה בין המאה ה-14 למאה ה-16. האבירים צוידו לרוב בשלושה כלי נשק - רומח, חרב ורונדל (מעין פגיון).
אם נפלו מסוסם שני האבירים הסיבוב הוכרז כשוויון וההכרעה לגביו התבצעה בדו-קרב חרבות.
בצורתו הראשונית שימש הג'אוסט (שנקרא אז טורנאי - tournai) כסימולציה של קרב אמת למטרות אימונים.
לאחר התפתחות התחרויות, הביא עמו הניצחון בהן כבוד וממון רבים.
המנצח זכה, על פי רוב, בשריון של יריבו (אשר במונחים של ימינו - השתווה במחירו בערך לשוויו של בית).
לפיכך, אבירים רבים התעשרו בתחרויות אלו אך רבים גם הפסידו את כל כספם.
כתבי יד מימי הביניים מלמדים כי האימון הראשוני לג'אוסט, ברכיבה, נעשה על גבי סוס עץ עם גלגלים אשר נגרר על ידי מספר עוזרים.
החניך נדרש לפגוע בלוח אשר רופד בחבל (על מנת למנוע החלקה של קצה הרומח על פני הלוח).
בחלק מלוחות המטרה היה חריץ דרכו השקיף המאמן על החניך.
בתרגולים מתקדמים עם סוס אמיתי נעשה שימוש במטרה מסתובבת.
קיימות שתי וריאציות עיקריות של התחרות - או פלייסאנס (au Plaisance - "בעונג", "בעדינות") מתייחס לתחרויות למטרות תענוג של המתחרים והקהל בטורניר, בהן נעשה שימוש ברומחים קהי-קצוות.
או אוטראנס (au Outrance - "בהפרזה", "בהגזמה") התרחש לרוב בעיתות מלחמה בשדה הקרב - נעשה בו שימוש ברומחים חדי-קצוות, והוא נמשך עד מות אחד (או שני) הלוחמים.
גורם סכנה לדוגמה - נטייתו של מגן הפנים בקסדה להתרומם במהלך הדהירה, ולחשוף בכך לפגיעה את פניו של האביר.
באנגליה נפוצה צורה נוספת של התחרות בה חולקו נקודות עבור שבירת רומחים.
הרוכבים דהרו זה מול זה משני צידיה של גדר עץ נמוכה, והקרב נפסק מיד עם נפילתו של מי מהם.
הנקודות ניתנו עבור שבירת הרומח על ידי פגיעה מדויקת ביריב.
תחרויות הפלה ברומח נפוצו לראשונה בעת העתיקה וזכו לפופולריות עד המאה ה-16. במשך תקופה ארוכה זו חלה התפתחות באמצעי המיגון בהם השתמשו האבירים.
בתחילה היו נפוצים שריון השרשראות, קסדה יצוקה (Helm) ומגן.
החל במאה ה-15 נפוץ השימוש בשריון הלוחות.
לעיתים הורכב שריון זה מחלקי מיגון, בעיקר לחזה, אשר ניתן היה להסיר למטרות רכיבה תחרותית ולהרכיב מחדש, על פי צורך, לקרב.
בדומה, התפתחות הקסדה הסגורה הובילה לקסדות עם רכיבי מיגון נלווים.
כאשר התחרויות נהיו יותר ממוסדות וכוחם של חיל הפרשים בשדה הקרב קטן, החל להתפתח שריון לוחות מיוחד לטורנירים.
שריון זה היה עבה וכבד יותר, ותוכנן לספק הגנה מוגברת לאביר, בייחוד כנגד מכת רומח.
שריון כזה יכול היה להגיע למשקל של פי 3 ומעלה משריון רגיל, דבר ההופך אותו לבלתי מעשי בקרב אמיתי עקב הפגיעה בניידות.
חלק משריונות אלה כללו הגנה מוגברת לאזורים שנטו להיפגע מרומחים ותושבת מובנית לרומח.
שימושו העיקרי של הרומח היה להפיל לקרקע יריבים רכובים על סוס.
אביר טיפוסי בימי הביניים נשא עמו, לרוב, כלי נשק נוספים.
כלי הנשק הנלווים השתנו בהתאם לתקופה, סוג התחרות וכן בחירת המתחרים.
בימינו, תחרויות הפלה ברומח נעשות למטרות הדגמה ושעשוע בלבד והרומחים נעשים מעץ קל שנועד להישבר בקלות.
אולם, בג'אוסט אמיתי היו הרומחים עשויים מעץ אלון מלא ונשברו רק בפגיעה עוצמתית במיוחד.
אף על פי שהרומחים הקהים לא חדרו את השריונות, היה צורך בריפוד רב ברתמות שאותן לבשו האבירים.
הפרש רכב על אוכף ושלט בסוס בעזרת משוורת (ארכוף) ודורבנות.
שיטת רכיבה מתקדמת זו אפשרה לאביר להשתמש בשתי ידיו ללחימה.
בתחרויות ג'אוסט בימינו מנסים פרשים לבצע פעלולים שונים באמצעות רומח, לרוב בירידי רנסאנס מיוחדים המדמים את החיים בתקופת הימי הביניים או בפסטיבלים שונים.
בנוסף לדו-קרב הרומחים המסורתי ניתן להתחרות גם בפגיעה בירקות וחפצי עץ, או בהשחלת הרומח דרך טבעת.
בגרסה המהווה את הספורט האישי הרשמי של מדינת מרילנד בארצות הברית נערכת תחרות השחלת הטבעות לפי שלבים - כאשר בכל שלב קטן קוטר הטבעת.
בגרסה אחרת של התחרות המטרה היא כפיס עץ המונח על הרצפה ושנועד לדמות יתד-אוהל בה יש לפגוע עם קצה הרומח.
התחרות מדמה את פשיטות ההפתעה שערכו חילות פרשים על מחנות האויב ובהן מוטטו עליהם את אוהליהם באמצעות הרומח על מנת ליצור בהלה.
בעיירה האיטלקית ארצו (Arezzo) מתקיימת מדי שנה תחרות ג'אוסט מסורתית אשר מקורה בימי מסעות הצלב.
המתחרים לובשים מדים בצבעים המייצגים אזורים שונים בעיירה ופוגעים במטרה מרובעת המוצמדת לידה של בובת-עץ בדמות מלך סרצני (כינוי לעמים הבדואים בסיני בתקופה הרומית אשר מאוחר יותר שימש גם כינוי ערבים ומוסלמים בסיציליה ודרום-איטליה).
בידה השנייה של הדמות "חתול שלושה-זנבות" - שלושה שרוכי עור ובקצה כל אחד כדור עץ כבד.
המתחרים מסתערים על המטרה ברומח עם קצה עשוי מגיר וזוכים בניקוד לפי דיוק הפגיעה במטרה - אך עם זאת עליהם להתחמק מפגיעתם של כדורי העץ.
תחרות השחמט בעיר נוטינגהאם, אנגליה, בשנת 1936 נחשבת עד היום לאחת התחרויות החשובות שהתקיימו אי פעם.
השתתפו בה חמישה אלופי עולם בשחמט, מהעבר מההווה ומהעתיד ושחקנים אחרים מהמעלה הראשונה כגון שמואל רשבסקי, ראובן פיין וסאלו פלור.
זו הייתה התחרות האחרונה בה השתתף עמנואל לסקר.
מבחר מהמשחקים בתחרות מובא להלן:
תחרות הערים היא תחרות מתמטית בינלאומית לתלמידי תיכון, שנוסדה ב-1980, ונערכת כמעט בו זמנית ביותר ממאה ערים בעולם, בכעשרים וחמש מדינות, פעמיים בשנה (סתו ואביב).
התחרות הראשונה התקיימה במוסקבה, קייב וריגה.
בדומה לתחרויות מתמטיות אחרות בעולם, פתרון השאלות בתחרות דורש תובנה מקורית ומבריקה, ורק מעט ידע מוקדם.
בשונה מתחרויות אחרות, לתחרות שתי גרסאות: גרסת תרגול וגרסה תחרותית.
הגרסה התחרותית קשה יותר, אך השאלות בה שוות יותר ניקוד.
לצורך דירוג הזוכים מקובל לסכם את הנקודות בשלוש השאלות הטובות ביותר שפתר כל מתחרה, מתוך 7-5 השאלות שבתחרות.
תלמידים מישראל משתתפים, ממספר ערים, בתחרות מאז שנות ה-90 המוקדמות.
התחרות היא אחת מהתחרויות הארציות השנתיות בתהליך המיון לנבחרת ישראל במתמטיקה (לצד האולימפיאדה הלאומית במתמטיקה של משרד החינוך, אולימפיאדת גיליס ואולימפיאדת גרוסמן).
תחרות הערבזיון הייתה תחרות זמר טלוויזיונית שהופקת בשנים 2000–2013 בשפה הערבית על ידי ערוץ 33 בקרב חברי המגזר הערבי בישראל.
התוכנית החלה את שידוריה בשנת 2000 כשבטלוויזיה בערבית הרגישו שיש צורך להראות את החלק המוזיקלי של המגזר הערבי.
רשות השידור החליטה להגיש הצעה לחברות ההפקה במגזר הערבי להפקת התחרות.
חברת אקסטא טופ הגישה את מועמדותה להפקת ארבע תוכנית קדם ותוכנית הגמר וזכתה במכרז, ומאז אקסטא טופ הפיקה את התוכנית עבור ערוץ 33.
בשנת 2011 שודרה התחרות בערוץ 33, בערוץ הראשון.
הייתה זו התכנית הראשונה שהופקה על ידי ערוץ 33 בערבית ושודרה באיכות HD.
ב-2013 שודרה העונה האחרונה של הערבזיון.
בכל פעם נרשמו לתחרות 100 מועמדים ומועמדות; בהמשך, הם נבחנו במבחני מוזיקה, ומתוכם נבחרו 11 מתמודדים שישירו בערבזיון.
לבסוף אחד המתמודדים מהם זוכה בתואר "כוכב הערבזיון".
אופי הערבזיון היה דומה לאופי הקדם-אירוויזיון ששודר בערוץ הראשון, אך מעמדו של הזוכה שונה בכך שהזוכה בערבזיון היה מתחרה בפסטיבל הזמר של קזבלנקה שבמרוקו כנציג "ערביי 48'".
תחרות השלשות של ליגת ה-NBA מתקיימת כחלק מאירועי סוף-שבוע האולסטאר ב-NBA.
בתחרות זו נוטלים חלק ממיטב קלעי הליגה.
כל משתתף מקבל דקה אחת לזרוק חמישה כדורים מחמש עמדות שונות הממוקמות מעבר לקשת שלוש הנקודות כאשר על כל קליעה מקבלים נקודה ועל הכדור האחרון בכל עמדה (שמסומן בצבע אחר משאר הכדורים ומכונה "Money Ball") מקבלים 2 נקודות.
הניקוד המרבי האפשרי עד 2014 היה 30 נקודות.
בשנת 2014 נוספה עמדה המכילה רק כדורים מיוחדים והניקוד המקסימלי עלה ל-34 נקודות.
לסיבוב הגמר עולים שלושת המתמודדים בעלי הניקוד הגבוה ביותר בסיבוב הראשון וסדר השחקנים נקבע לפי התוצאה.
בכל סיבוב הזריקות והתוצאות נשפטות על ידי שופטים רשמיים המשתמשים במקרה הצורך בשידורים חוזרים במטרה לקבוע האם הכדור האחרון שוחרר בזמן או האם השחקן דרך על הקו.
במקרה של שוויון בין שחקנים נערך סיבוב נוסף לקביעת הזוכה.
המתמודדים מתחרים על פרסים בסך כולל של 86,000$ כאשר המנצח זוכה ב-35,000$.
בין השנים 1986–2002 התמודדו בסיבוב הראשון שמונה שחקנים.
מאז ועד 2014 השתתפו שישה שחקנים ומ-2014 נוטלים חלק בתחרות שמונה שחקנים.
ב-1999 עקב השביתה בליגה לא התקיימו אירועי האולסטאר.
לארי בירד, מנצחה של התחרות הראשונה בהיסטוריה, וקרייג הודג'ס ניצחו כל אחד שלוש פעמים ברציפות.
מארק פרייס, ג'ף הורנסק, פג'ה סטויאקוביץ' וג'ייסון קאפונו ניצחו כל אחד פעמיים ברציפות.
סטפן קרי מחזיק בשיא התחרות עם 31 נקודות.
הודג'ס מחזיק בשיא של 19 קליעות רצופות.
ארמסטרונג, דיינה בארוס, קרייג הודג'ס, דן מארלי, רג'י מילר, טרי פורטר, קני סמית'1994מארק פרייס (2)קליבלנד קאבלירס24בי.
רדיק, קליי תומפסון2016קליי תומפסוןגולדן סטייט ווריורס27דווין בוקר, סטפן קרי, ג'יימס הארדן, קייל לאורי, כריס מידלטון, ג'יי.
מקולום2017אריק גורדוןיוסטון רוקטס21קיירי אירווינג, קייל לאורי, וסלי מת'יוז, סי.
מקולום2023דמיאן לילארד פורטלנד טרייל בלייזרס26טיילר הירו, ג'ייסון טייטום, באדי הילד, קווין הרטר, ג'וליוס רנדל, טייריס הליברטון, לאורי מארקנן2024דמיאן לילארד (2) מילווקי באקס26טייריס הליברטון, דונובן מיטשל, לאורי מארקנן, ג'יילן ברנסון, קארל-אנתוני טאונס, מליק ביזלי, טריי יאנג2025טיילר הירומיאמי היט24באדי הילד, ג'יילן ברנסון, דמיאן לילארד, דריוס גרלנד, קמרון ג'ונסון, נורמן פאוול
תחרות העל בלונדון 2012 הייתה הרביעית במסגרת תחרויות העל בלונדון, בירת אנגליה.
התחרות, שהתקיימה בין התאריכים 1 בדצמבר ל-10 בדצמבר 2012, נערכה בשיטת ליגה וכללה שמונה סיבובים.
בתחרות זו שבר מגנוס קרלסן את שיא כל הזמנים בנקודות מד הכושר בו החזיק גארי קספרוב במשך 13 שנים.
מגנוס קרלסן – רב-אמן נורווגי המדורג במקום ה-1 בעולם בשחמט עם 2848 נקודות במד כושר (נכון לנובמבר 2012).
לבון ארוניאן – רב-אמן ארמני המדורג במקום ה-2 בעולם בשחמט עם 2815 נקודות.
ולדימיר קראמניק – רב-אמן רוסי, המדורג במקום ה-3 בעולם בשחמט עם 2795 נקודות, אלוף העולם בשחמט בין השנים 2000 ל-2007.
וישוואנתן אנאנד – רב-אמן הודי בשחמט ואלוף העולם דאז.
אנאנד מדורג במקום ה-6 בעולם עם 2775 נקודות.
היקארו נקמורה – רב-אמן אמריקאי, המדורג במקום ה-13 בעולם בשחמט עם 2753 נקודות, ובמקום הראשון בארצות הברית.
לוק מקשיין – רב-אמן אנגלי, המדורג במקום ה-29 בעולם בשחמט עם 2713 נקודות.
מייקל אדמס – רב-אמן אנגלי, המדורג במקום ה-33 בעולם בשחמט עם 2710 נקודות.
יהודית פולגאר – שחקנית הונגרית בדרגת רב-אמן לגברים, המדורגת במקום ה-41 בעולם בשחמט עם 2705 נקודות.
השחקנית החזקה ביותר אי פעם.
ג'ון גויין – רב-אמן אנגלי, המדורג במקום ה-112 בעולם בשחמט עם 2644 נקודות.
תחרות העל בשחמט, טאטא סטיל 2013 התקיימה בוייק אן זה, הולנד, בין התאריכים 12 בינואר 2013 ל-27 בינואר 2013. בתחרות התקיימו שלושה עשר סיבובים.
התחרות בקטגוריה 20 (מד כושר ממוצע 2732).
בתחרות ניצח מגנוס קרלסן עם 10 נקודות מ-13 אפשריות, ובכך השווה את תוצאת השיא שקבע גארי קספרוב בשנת 1999. מאז התחרות בשנה הקודמת הפסיד קרלסן רק משחק אחד, זכה בכל התחרויות בהן השתתף ושבר שיאים בזה אחר זה.
גם בתחרות זו שבר את שיא כל הזמנים של מד הכושר העולמי.
מגנוס קרלסן - נורווגי המדורג במקום ה-1 בעולם עם 2861 נקודות במד הכושר של פיד"ה (נכון לינואר 2013).
לבון ארוניאן - ארמני המדורג במקום ה-3 בעולם עם 2802 נקודות במד הכושר של פיד"ה.
פביאנו קרואנה - איטלקי המדורג במקום ה-5 בעולם עם 2781 נקודות במד הכושר של פיד"ה.
סרגיי קריאקין - רוסי המדורג במקום ה-5 בעולם עם 2781 נקודות במד הכושר של פיד"ה.
וישוואנתן אנאנד - הודי בשחמט ואלוף העולם הנוכחי.
אנאנד מדורג במקום ה-7 בעולם עם 2772 נקודות.
היקארו נקמורה - אמריקאי, המדורג במקום ה-9 בעולם עם 2769 נקודות, ובמקום הראשון בארצות הברית.
האו ואנג (שחמטאי) - סיני, המדורג במקום ה-14 בעולם עם 2752 נקודות
פטר לקו - הונגרי, המדורג במקום ה-19 בעולם עם 2735 נקודות
אניש גירי - הולנדי, המדורג במקום ה-29 בעולם עם 2720 נקודות
פנטלה האריקרישנה - הודי, המדורג במקום ה-49 בעולם עם 2698 נקודות.
לוק ואן ולי - הולנדי, המדורג במקום ה-68 בעולם עם 2679 נקודות
איבן סוקולוב - הולנדי, המדורג במקום ה-82 בעולם עם 2663 נקודות
ארוין לאמי - הולנדי, המדורג במקום ה-145 בעולם עם 2627 נקודות
חואו ייפאן - סינית, המדורגת במקום ה-215 בעולם עם 2603 נקודות.
אלופת העולם לנשים בין השנים 2010-2012
כל השחמטאים שהשתתפו בתחרות היו בדרגת רב-אמן.
סרגיי קריאקין הגיע ליתרון מכריע מיד בפתיחה מול חואו ייפאן לאחר שזו לא העריכה נכון את כוחו של המסע 11. ג4!.
קריאקין עצמו אמר שהוא רואה את הניצחון כמתנה מייפאן.
פנטלה האריקרישנה שיחק בצורה מאוד שמרנית מול אניש גירי והגיע ליתרון סמלי בסיום של צריח ורגלים אך שנים שלושה אי דיוקים של גירי גרמו להפסדו.
כל משחקי הסיבוב השני הסתיימו בתיקו, אך לא כך נראו מהלך המשחקים עד ממש לסיומם.
לבון ארוניאן (לבן) הגיע לעמדת יתרון משמעותי במשחקו מול מגנוס קרלסן שנאלץ לדייק מאוד כדי לחלץ תיקו.
בעמדה זו 30. צב3 היה משפר את סיכוייו של הלבן לממש את יתרונו.
איבן סוקולוב (שחור) עמד זכוי לחלוטין מול היקארו נקמורה אך לא מצא את הדרך לזכייה.
לבן: נקמורה; שחור: סוקולובאחרי המסע ה-23 של הלבן
בעמדה זו היה יכול השחור לשחק 46...מח3 ולשתק עוד יותר את הלבן, דבר שהיה מביא לניצחונו.
בסופו של דבר הלבן ייאלץ להזיז את הרץ ולהפסיד אחד משני הרגלים, או לתמרן עם המלך ולאבד טריטוריה לטובת המלך השחור.
חואו ייפאן (שחור) הייתה יכולה לממש את יתרונה במשחק מול לוק ואן ולי:
משחק אחד בלט משכמו ומעלה - ניצחונו של אלוף העולם אנאנד על ארוניאן.
אנאנד שיחק בכלים השחורים נגד המדורג השני בתחרות ויצר משחק מושלם אשר השאיר את משתתפי התחרות המומים - מגנוס קרלסן כינה את המשחק "מדהים"
במשחק בין ארוניאן לאנאנד שלף אנאנד חידוש תאורטי שהכין לקראת הדו-קרב מול בוריס גלפנד.
להלן עמדת המוצא של החידוש:
עמדת המשחק לאחר 12...ג5עמדת המשחק לאחר 13...פז4עמדת המשחק לאחר 15...רג5
קרלסן ניצח את סוקולוב, ותפס את המקום הראשון.
סוקולוב יצא מהפתיחה בעמדה שקולה אך בהדרגה התדרדרה עמדתו ככל שזמנו הלך ופחת.
קרלסן היה יכול לנצח בצורה יפה אך שגה במסע ה-46. פד5?
שיכול היה לתת לסוקולוב משחק נגדי על ידי 46...מהד4 אך לאחר 46...רד8?.
סוקולוב לא ניצל את ההזדמנות, וקרלסן סיים את המשחק במהירות.
ואן ולי מחץ את האו בהגנה ההודית.
השחור הבין שעמדתו קשה והקריב רגלי באגף המלכה אך ההקרבה לא צלחה והלבן השיג יתרון מכריע שתורגם לזכייה מהירה.
חואו ייפאן לא הייתה מרוצה מהדרך שניצחה את גירי.
היא השיגה יתרון גדול לאחר הפתיחה אך לא הצליחה לממש אותו.
גירי הקריב טיב ועבר לסיום נחות אך עם סכוי לתיקו, ולבסוף הובס.
קרלסן ניצח את נקמורה במשחק קצר, והבטיח את ניצחונו בתחרות סיבוב לפני סיומה, כאשר יתרונו על המקום השני עלה ל-1.5 נקודות.
בנוסף מעולם לא השיג תוצאה של +7 בתחרות כה חזקה כך שזהו אחד מהישגיו הטובים ביותר.
גירי הלך והשתפר ככל שהתחרות התקדמה.
ארוניאן החמיץ זכייה במשחק מול קרואנה לקראת סוף המשחק ביניהם, למרות זאת הבטיח ארוניאן את המקום השני בתחרות.
לאלוף העולם אנאנד זו הייתה תחרות מהטובות שבהן השתתף בשנים האחרונות והוא התקרב לשיא יכולתו בחלק מהמשחקים, למרות המשחק הגרוע שהפגין בסיבוב האחרון.
פביאנו (לבן) מול ארוניאן (שחור) - הלוח אחרי המסע ה-46 של לבן.
בעמדה זו ארוניאן היה יכול לשחק 46...ב4 ולהגדיל את יתרונו.
המסע בו בחר צח5 מוחק את כל היתרון ומוביל לתיקו.
1. מגנוס קרלסן - 10 נקודות ורמת ביצועים של 2933
2. לבון ארוניאן - 8.5 נקודות ורמת ביצועים של 2837
3. וישוואנתן אנאנד - 8 נקודות ורמת ביצועים של 2816
4. סרגיי קריאקין - 8 נקודות ורמת ביצועים של 2816
6. היקארו נקמורה - 7 נקודות
7. פנטלה האריקרישנה - 6.5 נקודות
8. אניש גירי - 6 נקודות
12. פביאנו קרואנה - 5 נקודות
13. ארוין לאמי - 4 נקודות
14. איבן סוקולוב - 3 נקודות
תחרות זמרינג באדן הייתה תחרות שחמט, מהחשובות שהתקיימו טרם פרוץ מלחמת העולם השנייה.
התחרות נערכה באוסטריה (ובמימון בתי הקזינו) בין 8 ל-27 בספטמבר 1937. התחרות התנהלה בשיטת ליגה, בסיבוב כפול: כל שחמטאי שיחק מול יתר השחקנים פעמיים: פעם אחת בצבע שחור ופעם אחת בצבע לבן.
סך הכול נערכו 14 סיבובים.
ארבעת הסיבובים הראשונים נערכו בזמרינג, והיתר במלון גרונר באום בבאדן.
אלוף העולם מקס אויבה שימש כשופט ראשי במחצית הראשונה של המשחקים, והוחלף ברודולף שפילמן במחצית השנייה שלהם.
התחרות התקיימה חודשים לפני נאומו של היטלר בכנס מיוחד עם ראשי המדינה וקציניו הבכירים על צרכיה החשובים של גרמניה: התפשטות מזרחה וכיבוש אוסטריה וצ'כוסלובקיה.
השחקנים נאלצו לשחק באווירה לא נעימה, כשברקע התעמולה הנאצית מתפשטת.
בהקשר זה, שלושה (כמעט מחצית) מהשחמטאים שנטלו חלק בתחרות הם יהודים: ראובן פיין, שמואל רשבסקי וסאלו פלור.
בתחרות השתתפו שמונה שחמטאים מצמרת השחמט העולמית באותה העת ובהם אלוף העולם לשעבר, חוסה ראול קפבלנקה.
את המדינה המארחת ייצג אריך אליסקסיס.
פאול קרס (אסטוניה) בן ה-21 זכה בתחרות ופרס כספי על סך 2,500 שילינג.
תוצאתו: 9 נקודות מ-14 אפשריות, בהקדימו בנקודה אחת את פיין (ארצות הברית), שזכה בפרס כספי בגובה 2,000 שילינג.
פיין היה היחיד מבין משתתפי התחרות שלא הפסיד באף משחק.
את הפרס של המקום השלישי חלקו שניים: קפבלנקה (קובה) ורשבסקי (ארצות הברית).
עבור קרס היה זה הישג גדול, שהצטרף לשרשרת הצלחות בתחרויות באותה שנה.
ולדימיר פטרוב, שסיים במקום האחרון, היה לאכזבת התחרות, במיוחד לאור העובדה שמספר חודשים קודם לכן הוא השיג את הישגו הטוב ביותר, עת חלק את המקום הראשון בתחרות קמרי 1937, בהקדימו, בין היתר, את אליכין וקרס.
אף על פי שסיים רק במקום השישי, ניצח אליסקסיס במשחק אחד, בנוסף לקפבלנקה, גם את קרס.
תחרות הייסטינגס היא תחרות שחמט שנערכה בהייסטינגס (עיירת מרפא, המרוחקת כ-100 ק"מ מלונדון, שבאנגליה) והפכה למסורת.
בין השנים 1934–1935 התקיימה תחרות מהחזקות ביותר בתולדות התחרות, בה השתתפו שחמטאים מהחזקים ביותר באותה תקופה.
התחרות נערכה בין 27 בדצמבר 1934 לבין 5 בינואר 1935 והתנהלה בשיטת ליגה: כל שחמטאי שיחק מול יתר השחקנים.
בסך הכל נערכו תשעה סיבובים.
בתחרות השתתפה שחמטאית אלופת העולם דאז, ורה מנצ'יק).
היה זה אירוע נדיר בתחרויות מסוג זו.
בנוסף אליה, נטלו חלק בתחרות שלושה שחמטאים שהיו במהלך חייהם אלופי עולם בשחמט (מקס אויבה, חוסה ראול קפבלנקה, מיכאל בוטביניק).
בכך הפכה התחרות לאחת החזקות שהתקיימו בשנים שלפני פרוץ מלחמת העולם השנייה.
בתחרות זכה מקס אויבה שצבר 6.5 נקודות מ-9 אפשריות, בהקדימו בהתרת שוויון נקודות את ג'ורג' אלן תומאס וסאלו פלור.
אויבה ופלור סיימו את התחרות ללא הפסד ואילו תומאס צבר את מספר הניצחונות הרב ביותר.
תחרות העל בשחמט התקיימה בציריך בין התאריכים 29 בינואר 2014 ל-4 בפברואר 2014. זו התחרות החזקה ביותר מבחינת מד כושר שהתקיימה מעולם.
בתחרות התקיימו חמישה עשר סיבובים.
התחרות בקטגוריה 23 (מד כושר ממוצע 2801).
בתחרות התקיימו חמישה משחקי בזק (4 דקות בתוספת 2 שניות למסע), חמישה משחקים מהירים (15 דקות בתוספת 10 שניות לכל מסע) וחמישה משחקים קלסיים (120 דקות ל-40 המסעים הראשונים, 60 דקות נוספות ל-20 המסעים הבאים, ומהמסע ה-61 ועד לסיום המשחק עוד 15 דקות בתוספת 30 שניות לכל מסע).
זו ההופעה הראשונה של אלוף העולם בן ה-23, מגנוס קרלסן מאז שזכה בכתר בחודש נובמבר 2013. בהתמודדות השתתפו עוד חמישה מבין תשעת השחמטאים הבכירים בעולם.
1. מגנוס קרלסן מד כושר 2872 אלוף העולם ומקום ראשון בעולם במד הכושר של פיד"ה
2. לבון ארוניאן מד כושר 2812 שני במד הכושר
3. וישוואנתן אנאנד מד כושר 2773, אלוף העולם לשעבר תשיעי במד הכושר
4. פביאנו קרואנה מד כושר 2782 שישי במד הכושר
5. היקארו נקמורה מד כושר 2789 שלישי במד הכושר
6. בוריס גלפנד מד כושר 2777 שמיני במד הכושר
1. מגנוס קרלסן - 8 נקודות
2. לבון ארוניאן - 6 נקודות
3. פביאנו קרואנה - 5 נקודות
4-5 וישוואנתן אנאנד והיקארו נקמורה - 4 נקודות
6. בוריס גלפנד - 3 נקודות.
1. פביאנו קרואנה - 4 נקודות
2. היקארו נקמורה - 3.5 נקודות
3. לבון ארוניאן - 3 נקודות
4. מגנוס קרלסן - 2 נקודות
6. וישוואנתן אנאנד -נקודה אחת
1-2. מגנוס קרלסן ולבון ארוניאן - 3 נקודות
3-5 פביאנו קרואנה, וישוואנתן אנאנד והיקארו נקמורה 2.5 נקודות
תחרות הפסנתר הבינלאומית ע"ש נאומבורג ועוד רבים.
הודות להיסטוריה הארוכה והעשירה שלה, נחשבת תחרות נאומבורג לאחת היוקרתיות ביותר בסוגה בעולם.
הניו יורק טיימס תיאר אותה במילים אלה: "בדרכה השקטה, היא היוקרתית בכולן."
תחרות הפסנתר מקדשת את האידיאלים שהציב וולטר נאומבורג, כמוה כשאר התחרויות, הפרסים לביצועי סולו ומוזיקה קאמרית, הקלטות מלחינים, ניצוח והזמנת יצירות, כולם במימון קרן נאומבורג.
וולטר נאומבורג החזיק בהשקפה, שתחרויות כאלה תורמות לא רק לרווחת כוכבים חדשים, אלא גם לעידוד אמנים צעירים ומוכשרים להיעשות לכוח מניע ראשון במעלה בפיתוח הסטנדרטים הגבוהים ביותר של מצוינות מוזיקלית ברחבי העולם.
המשתתפים בתחרות הסולו משתנים בסבב קבוע משנה לשנה וכוללים פסנתרנים, כנרים, צ'לנים וזמרים.
תחרות הפסנתר מתקיימת בשלב זה מדי חמש שנים.
הזוכה מקבל בדרך כלל פרס כספי, סבב הופעות, ניהול, חוזה הקלטות ובכורות ניו-יורקיות באולמות הקונצרטים החשובים ביותר בעיר.
בשנים שעברו, קיבל עליו משרד הקרן את המשימה לנהל זוכים חדשים במשך שתי עונות או עד שסוכן מסחרי מתגייס לטפל בעסקיהם.
1926 פרס ראשון: סוניה קאלקה, מרגרט המילטון
1927 פרס ראשון: דורותי קנדריק, ויליאם זאובר
1928 פרס ראשון: אדל מרכוס
1930 פרס ראשון: רות קאלברסטון
1932 פרס ראשון: דאליס פראנץ, הודי ג'ונסון
1933 פרס ראשון: קתרין קרבר
1835 פרס ראשון: ג'ודית סידורסקי
1937 פרס ראשון: חורחה בולט, אידה קרם
1939 פרס ראשון: זיידל סקובולסקי
1940 פרס ראשון: תומאס ריצ'נר
1941 פרס ראשון: ויליאם קאפל
1942 פרס ראשון: אנט אלקנובה
1943 פרס ראשון: קונסטנס קין, רות גייגר
1944 פרס ראשון: ז'אן תרין
1946 פרס ראשון: לאוניד האמברו, ג'ין רוזנבלום
1947 פרס ראשון: אבא בוגין, ג'יין קרלסון
1948 פרס ראשון: תיאודור לטווין
1950 פרס ראשון: מרגרט ברתל
1954 פרס ראשון: ויליאם דופמן, ג'ין ונטוורת
1958 פרס ראשון: ג'וזף שוורץ
1959 פרס ראשון: הווארד אייבל, ראלף ווטאפק
1971 פרס ראשון: קון-וו פאק, זולה שאוליס
1974 פרס ראשון: אנדרה-מישל שוב
1975 פרס ראשון: דיקראן אטאמיאן
1979 פרס ראשון: פיטר אורת
1983 פרס ראשון: סטיבן האף
1987 פרס ראשון: אנטון נל
1989 פרס ראשון מיכאלה פוקאצ'ובה, צ'לנית
1992 פרס ראשון: אוואדאג'ין פראט
1997 פרס ראשון: סטיבן אוסבורן, אנטוני מולינארו
2002 פרס ראשון: גילס פונזאטל
2010 פרס ראשון: סויאון לי
תחרות העל בשחמט התקיימה בסטוונגר שבנורווגיה וכללה תשעה סיבובים שהתקיימו בין התאריכים 16 ביוני 2015 ל-25 ביוני 2015. התחרות בקטגוריה 22 (מד כושר ממוצע 2782).
עד למועד התחרות התקיימו רק שתי תחרויות בקטגוריה 23 וזו נחשבה לתחרות השלישית ברמתה אי פעם.
בתחרות ניצח וסלין טופאלוב עם 6.5 נקודות שקידמו אותו ב-18 נקודות במד הכושר ל-2816, את המקום ה-2–3 חלקו וישוואנתן אנאנד והיקארו נקמורה עם 6 נקודות - כל אחד משניהם צבר 12 נקודות נוספות למד הכושר שלו.
לאלוף העולם מגנוס קרלסן הייתה תחרות גרועה והוא סיים במקום השביעי עם 3.5 נקודות בלבד שהביאו לירידה במד הכושר בכ-23 נקודות.
זמן קצר לפני תחילת הסיבוב השני, ולאחר השערורייה שהייתה בסיום הסיבוב הראשון בו נקבע הפסד בעמדה זכויה לאלוף העולם עקב פורסמו באתר התחרות קצב המשחקים, שהוא חריג בעולם השחמט.
שעתיים לכל צד ל-40 המסעים הראשונים (ללא כל תוספת זמן - המקובל תוספת זמן של 30 שניות לכל מסע), לאחר מכן ליתרת המשחק שעה אחת לכל צד ותוספת של 30 שניות החל מהמסע ה-41. (המקובל - תוספת של רבע שעה לאחר המסע ה-60).
קדמה לתחרות תחרות בזק בקצב של 3 דקות למשחק בתוספת שתי שניות לכל מסע, תחרות זו החליפה את הגרלת השחקנים המתקיימת תמיד ביום שלפני תחילת התחרות.
בתחרות הבזק ניצח מקסים ושייה-לגראב עם 6.5 נקודות מתשעה משחקים, במקום השני היקארו נקמורה עם 6 ובמקום השלישי מגנוס קרלסן עם 5.5 נקודות.
מגנוס קרלסן - אלוף העולם הנוכחי רב-אמן נורווגי המדורג במקום ה-1 בעולם עם 2876 נקודות במד הכושר של פיד"ה (נכון למאי 2015).
וישוואנתן אנאנד - רב-אמן הודי בשחמט ואלוף העולם לשעבר.
אנאנד מדורג במקום ה-2 בעולם עם 2804 נקודות.
פביאנו קרואנה - רב-אמן איטלקי המדורג במקום ה-3 בעולם עם 2803 נקודות במד הכושר של פיד"ה.
היקארו נקמורה - רב-אמן אמריקאי, המדורג במקום ה-4 בעולם עם 2799 נקודות, ובמקום הראשון בארצות הברית.
וסלין טופאלוב רב-אמן בולגרי המדורג במקום ה-5 בעולם עם 2798 נקודות במד הכושר של פיד"ה.
אלכסנדר גרישצ'וק - רב-אמן רוסי המדורג במקום ה-6 בעולם עם 2780 נקודות במד הכושר של פיד"ה .
אניש גירי - רב-אמן הולנדי, המדורג במקום ה-9 בעולם עם 2776 נקודות
לבון ארוניאן - רב-אמן ארמני המדורג במקום ה-10 בעולם עם 2776 נקודות במד הכושר של פיד"ה.
מקסים ושייה-לגראב - רב-אמן צרפתי, המדורג במקום ה-12 בעולם עם 2754 נקודות במד הכושר של פיד"ה.
גון לודביג המר - רב-אמן נורווגי המדורג במקום ה-75 בעולם עם 2665 נקודות במד הכושר של פיד"ה .
ארבעה מתוך חמשת המשחקים הסתיימו בהכרעה, ורק המשחק בין אנאנד לקרואנה הסתיים בתיקו.
הפתעת הסיבוב הייתה הפסדו של קרלסן בעמדה זכויה לחלוטין משום ששכח כי אין תוספת זמן לאחר המסע ה-60, שקע במחשבה עמוקה איך לעשות את המט בצורה האלגנטית ביותר .
לבן:קרלסן שחור: טופלוב, העמדה לאחר המסע ה-60 של השחור
בעמדה זו הלבן זוכה מיידית בדרך הבאה:
אף על פי שיש כאן 15 מסעים הסיום אמור היה להיות פשוט מאוד עבור אלוף העולם, שלו היה משחק מסע כלשהו לא היה מפסיד בזמן.
ארבעה מתוך חמשת המשחקים הסתיימו בתיקו, ורק המשחק בין קרלסן לקרואנה הסתיים בניצחונו של קרואנה, כאשר אלוף העולם נותר השחקן היחיד ללא נקודות, ועם פתיחת תחרות נוראה ו-0 נקודות משני משחקים.
לדברי קרלסן הוא עדיין לא התאושש מפסיקת השופט על הפסדו במשחק הראשון, לאחר ששונו תנאי קצב המשחקים.
באתר הרשמי של התחרות הופיעו הזמנים המעודכנים רק לקראת הסיבוב השני.
שלושה מתוך חמשת המשחקים הסתיימו בתיקו, טופלוב ונאקמורה זכו ומובילים את התחרות עם 2.5 מתוך שלוש אפשרויות.
הפתעת התחרות ממשיכה להיות חולשתו של אלוף העולם, קרלסן, שהחמיץ שוב זכייה במשחקו מול אניש גירי.
בעמדה זו זוכה הלבן בדרך הבאה:
טופלוב מוביל בתחרות לאחר שניצח את ארוניאן, ולו 3.5 נקודות מארבע אפשרויות וביצוע מד כושר של 3131. טופלוב השתלט על הסיום שנוצר מהגנת רגוזין.
אנאנד ניצח את קרלסן שממשיך להפגין יכולת חלשה וזו פתיחת התחרות הגרועה ביותר שלו משנת 2005. המשחק נפתח בפתיחה הספרדית בחילוף סדר מסעים אך הגיע לעמדה מוכרת.
קרלסן ניסה לסבך את המשחק בשחור אך הגיע לעמדה קשה בה אנאנד הגדיל את יתרונו עד לזכייה.
גרישצוק הגיע ליתרון מול המר כבר בפתיחה.
שני המשחקים האחרים הסתיימו בתיקו.
טופלוב ממשיך להוביל בתחרות לאחר שניצח את המר, ולו 4.5 נקודות מחמש אפשרויות וביצוע מד כושר של 3137. טופלוב היה תחת לחץ כבד מיד לאחר הפתיחה והמר ניסה לנצל את עמדתו על ידי הקרבת כלי.
המר לא מיצה את הפוטנציאל של העמדה ולאחר משחק מסובך מאוד ושש שעות משחק הייתה עמדה שקולה לחלוטין ודי היה במסע 74. ו5 כדי להשיג תיקו אך המר העייף שגה ונכנע.
קרלסן ניצח לראשונה בתחרות אך לא היה שבע רצון מרמת המשחק שהפגין.
גרישצוק השווה מייד לאחר הפתיחה אך לאחר הפריצה 26. ג5 נקלע לדוחק זמן ועם שניות בודדות על שעונות שגה במסע ה-40...ה:ו4 ונכנע במהירות.
ארוניאן לחץ את קרואנה במשך רוב המשחק אך לאחר שאפשר 27...א5 מרבית יתרונו התפוגג ולאחר 33...ז5 המשחק היה אמור להסתיים בתיקו.
זוכה ברגלי (הנכון 39...מהז6=) אך לא שם לב שאחרי 43.פד4 הוא אבוד.
המשחקים בין נקמורה לאנאנד וגירי-ושייה-לגראב הסתיימו בתיקו.
טופלוב ממשיך להוביל בתחרות לאחר שניצח את גרישצוק, ולו 5.5 נקודות משש אפשרויות וביצוע מד כושר של 3174. טופלוב נהנה מטעות של גרישצוק במסע ה-16 פב5 שכתוצאה ממנה איבד גרישצוק כלי ולא הצליח להגן על עמדתו.
אנאנד הקריב כלי כדי לקבל התקפה חזקה מאוד במשחק נגד ושייה-לגראב; התקפה שהביאה לניצחון מהיר.
טופלוב ממשיך להוביל בתחרות ולו 6 נקודות משבע אפשרויות וביצוע מד כושר של 3086. משחקו עם קרואנה הסתיים בתיקו לאחר שח נצחי.
טופלוב נקלע למצב נחות אך הצליח למצוא דרך ליצור סיכויים נגדיים ולסיים בתיקו.
טופלוב הפסיד לגירי לאחר שקיבל עמדה פסיבית מיד לאחר הפתיחה ואפשר לאנאנד לצמצם את הפער לחצי נקודה ערב הסיבוב האחרון בו יתקיים מפגש בין שני המובילים.
אנאנד ניצח את המר לאחר פתיחת משחק לא מרשימה אך לאחר טעות של המר במסע ה-25...ר:ג1 (צב8 היה נכון) עמדתו של המר התמוטטה.
קרלסן ניצח את משחקו מול ארוניאן אך לא היה שבע רצון מאיכות משחקו.
המשחק היה שקול ועם כניסת השחקנים לדוחק זמן נוצרה עמדה טקטית בה שני הצדדים החמיצו הזדמנויות אך קרלסן זכה בחומר רב לפני המסע ה-40.
נקמורה היה על סף ניצחון מול לה-גראב אך הפסיד רגלי ועמו את סיכויי הניצחון.
טופלוב ניווט בלבן את משחקו האחרון בתחרות נגד אנאנד לתיקו מהיר, תוצאה שהבטיחה את ניצחונו בתחרות.
המשחק עקב אחרי משחקו של איונצ'וק-קרלסן מתחילת השנה וגם אחרי משחק בין רויז לאדאמס משנת 2007.
קרלסן שיחק גרוע מאוד נגד המר, והפסיד לו - בפעם האחרונה קרלסן הפסיד להמר בגיל 10. גם המסע החמישי ד:ג4 היה חלש, והמסע ה-10...מח8 הוביל לצרות רציניות.
לאחר המשחק בטא קרלסן את תסכולו מהתוצאה הגרועה בתחרות שהתקיימה בנורווגיה - מולדתו.
נקמורה ניצח את ארוניאן לאחר שזה עשה מסע חלש מאוד 19. צג1.
תחרות העל בשחמט, טאטא סטיל 2016, התקיימה ב, הולנד, בין התאריכים 15 בינואר 2016 ל-31 בינואר 2016. זו הייתה הפעם ה-78 שתחרות טאטא סטיל התקיימה.
בתחרות השתתפו 14 שחמטאים והיא נערכה בשיטת ליגה, כך שנערכו במסגרתה שלושה עשר סיבובים.
התחרות הייתה בקטגוריה 20 (מד כושר ממוצע 2748).
בתחרות ניצח מגנוס קרלסן זו הפעם החמישית.
בכך הוא השווה את הישגו של וישוואנתן אנאנד ועקף את השחמטאים שזכו בתחרות ארבע פעמים: מקס אויבה, לבון ארוניאן, ויקטור קורצ'נוי ולאיוש פורטיש.
קרלסן השיג 9/13 (חמישה ניצחונות, שמונה תוצאות תיקו ואף הפסד).
במקומות השני והשלישי סיימו פביאנו קרואנה (חמישה ניצחונות, שש תוצאות תיקו ושני הפסדים).
ודינג לירן עם 8/13 (ארבעה ניצחונות, שמונה תוצאות תיקו והפסד אחד).
מגנוס קרלסן - רב-אמן נורווגי המדורג במקום ה-1 בעולם עם 2844 נקודות במד הכושר של פיד"ה (נכון לינואר 2016).
אניש גירי - רב-אמן הולנדי, המדורג במקום ה-3 בעולם עם 2798 נקודות
פביאנו קרואנה - רב-אמן אמריקאי המדורג במקום ה-5 בעולם עם 2787 נקודות במד הכושר של פיד"ה.
וסלי סו - רב-אמן אמריקאי המדורג במקום ה-10 בעולם עם 2773 נקודות במד הכושר של פיד"ה.
סרגיי קריאקין - רב-אמן רוסי המדורג במקום ה-11 בעולם עם 2769 נקודות במד הכושר של פיד"ה.
דינג לירן - רב-אמן סיני המדורג במקום ה-12 בעולם עם 2766 נקודות במד הכושר של פיד"ה.
פבל אליינוב - רב-אמן אוקראיני המדורג במקום ה-13 בעולם עם 2760 נקודות במד הכושר של פיד"ה.
שחריאר ממדיארוב - רב-אמן אזרי המדורג במקום ה-19 בעולם עם 2747 נקודות במד הכושר של פיד"ה.
מייקל אדמס - רב-אמן אנגלי המדורג במקום ה-20 בעולם עם 2744 נקודות במד הכושר של פיד"ה.
דוד נבארה - רב-אמן צ'כי המדורג במקום ה-25 בעולם עם 2730 נקודות במד הכושר של פיד"ה.
יבגני טומשבסקי - רב-אמן רוסי המדורג במקום ה-26 בעולם עם 2728 נקודות במד הכושר של פיד"ה.
ויי אי - רב-אמן סיני המדורג במקום ה-37 בעולם עם 2706 נקודות במד הכושר של פיד"ה.
חואו ייפאן - שחקנית סינית בדרגת רב-אמן לגברים, המדורגת במקום ה-68 בעולם עם 2673 נקודות.
אלופת העולם לנשים בין השנים 2010-2015
לוק ואן ולי - רב-אמן הולנדי, המדורג במקום ה-126 בעולם עם 2640 נקודות
שלושה משחקים הוכרעו בסיבוב הראשון.
וסלי סו ניצח את אניש גירי, פביאנו קרואנה ניצח את פבל אליינוב ודינג לירן ניצח את מייקל אדמס.
מגנוס קרלסן נקט בהסתעפות נדירה של גמביט המלכה 8...ז5 וסיים בתיקו אך אמר שהיה מודאג מכמה אפשרויות התקפה שהיו ליריבו דוד נבארה.
לוק ואן ולי החמיץ זכייה נגד שחריאר ממדיארוב.
כל משחקי הסיבוב השני הסתיימו בתיקו, אך לאחר קרבות לא פשוטים.
העימות המרכזי היה בין אלוף העולם מגנוס קרלסן לפביאנו קרואנה.
זה היה משחק קשה בו המתמודדים פלסו דרכם בנתיבים בלתי מוכרים החל מהמסע הראשון.
קרלסן היה יכול לנסות לזכות על ידי 25. ב3 אך עמדת המלך החשופה שלו מול המלכה השחורה הביאה אותו למסקנה כי תיקו היא תוצאה צודקת.
טומשבסקי הופתע מהפתיחה בה נקט ממדיארוב 1. ד4 ד5 2. ג4 ג5 ועמד גרוע לפני שהצליח להיחלץ בתיקו.
כאן המסע 23...מהד3 היה עשוי להגדיל את יתרונו של השחור.
קרואנה מוביל את התחרות עם 2.5 נקודות לאחר ניצחון על אדמס.
אדמס השיג יתרון בפתיחה אך לקראת המסע ה-40 וביקורת הזמן הראשונה שגה ואפשר לקרואנה לנצח במשחק מסובך לאחר 64 מסעים.
וסלי סו ודינג לירן עם שתי נקודות.
המשחק בין ויי אי למגנוס קרלסן היה עימות תאורטי בפתיחה הספרדית.
מסעו ה-19 של קרלסן 19...מה:ו3+ היה חידוש שלאחריו השקיעו שני השחקנים זמן רב בחישוב המסעים הבאים לאור העמדה המורכבת.
המשחק נשאר שקול עד קרוב לביקורת הזמן כאשר לויי אי נותרו שניות ספורות והוא אפשר לקרלסן להגיע לעמדה פעילה מאוד אך מסעים מדויקים לאחר ביקורת הזמן הבטיחו תוצאת תיקו.
פבל אליינוב עמד על סף הפסד במשחקו מול שחריאר ממדיארוב כאשר זה האחרון שגה במסעו והפסיד צריח.
המשחק המלהיב של הסיבוב השלישי לווה בהקרבת צריח מבריקה של דוד נבארה במשחקו מול אניש גירי.
היה אמור לזכות את המשחק, אך בדוחק זמן נבארה לא מצא את המסע אך עדיין עמד עדיף בהרבה.
לאחר שלא מצא את המסע 39. מהז5!
קרואנה מוביל את התחרות עם 3 נקודות לאחר תיקו עם אניש גירי.
קרואנה השיג עמדת סיום צריחים זכויה אך החמיץ את המסעים הזוכים; הסיכוי האחרון היה 55...צא3. גירי שנחשב למועמד רציני לזכות בתחרות התחיל אותה בצורה גרועה מאוד.
חמישה שחקנים חולקים מקום 2–6 עם 2.5 נקודות.
פבל אליינוב זכה ברגלי מול לוק ואן ולי, ובדוחק זמן של יריבו טמן לו מלכודת עם 31. מח1 בתקווה לשגיאה 31...צו2 שמוביל להפסד במשחק.
סרגיי קריאקין השיג יתרון עמדתי בפתיחה איטלקית מול יבגני טומשבסקי.
בדוחק זמן הדדי (שתי דקות ל-15 מסעים) קריאקין השיג יתרון מכריע ויריבו הפסיד בזמן.
חואו ייפאן תקפה את יריבה דוד נבארה מתחילת המשחק, הקריבה צריח וזכתה באופן משכנע.
דינג לירן ניצח את סרגיי קריאקין במשחק מסובך מאוד שהצריך חישובים רבים ומדויקים והצטרף למוליך התחרות קרואנה מוביל את התחרות עם 3.5 נקודות מחמישה משחקים.
קרלסן ניצח את לוק ואן ולי אך רק לאחר נטילת סיכונים גדולים במהלך דוחק זמן של יריבו.
הייתה שגיאה שהייתה יכולה להוביל לניצחון הלבן במשחק מדויק והמסע 36...מז8 כשליריבו שניות ספורות להשלמת יתר המסעים הוביל לשגיאה חמורה 37. פה2.
דינג לירן, קרואנה וקרלסן מובילים את התחרות עם 4 נקודות משישה משחקים.
קרלסן ניצח בקלות את יבגני טומשבסקי במשחק שארך 30 מסעים בלבד.
טומשבסקי הופתע מפתיחת המשחק ואפשר התקפה מסוכנת, שעברה לסיום חסר סיכוי.
אניש גירי ניצח את שחריאר ממדיארוב.
קרואנה, ממובילי התחרות התקשה במשחקו מול וסלי סו אבל הצליח להשיג תיקו בסיום המשחק.
לדינג לירן, מוביל נוסף, היה יתרון גדול מפתיחת המשחק אבל 18. ה3 איבד את רוב היתרון ודוד נבארה הצליח להשיג תיקו.
קרואנה ניצח את דינג לירן וקרלסן ניצח את פבל אליינוב.
שניהם מובילים את התחרות עם 5 נקודות משבעה משחקים.
קרואנה שיחק 11. פח4 בעמדה תאורטית ידועה והשיג יתרון גדול על לירן היישר מהפתיחה.
למרות זאת מספר אי דיוקים שלו אזנו את העמדה וללירן היו סיכוי תיקו טובים לאחר 41...מהד7. המסע 43...מה:א5 הייתה הטעות המכרעת משום ש-44. צ:ד3 צ:ד3 45. צב8+ זוכה מיידית.
קרלסן ניצח בצורה משכנעת את אליינוב.
המסע התשיעי של קרלסן 9...ז5 שוחק גם במשחק בדו-קרב בין טיגראן פטרוסיאן למיכאל בוטביניק בשנת 1963. העמדה נותרה מסובכת מבחינה אסטרטגית.
אליינוב הקריב כלי אך קרלסן התמודד עם כל הסיבוכים וזכה.
אניש גירי ניצח את לוק ואן ולי ומרוחק נקודה בלבד ממוליכי התחרות.
שחריאר ממדיארוב ניצח את חואו ייפאן לאחר טעות שעשתה סמוך לביקורת הזמן.
קרלסן מוביל את התחרות עם 5.5/8 לאחר שבחר בהסתעפות נדירה של הפתיחה ספרדית במשחק מול סרגיי קריאקין.
המשחק הסתיים בתיקו לאחר חזרה על המסעים במסע ה-31. קרואנה הפסיד במשחקו מול דוד נבארה בסיום שבו מצבו הורע בהדרגה.
נבארה הקריב טיב וקיבל יתרון קטן, אך לא האמין בסיכויו לנצח עד המסע 37. צד8. לאחר מכן שמר על לחץ ומסעו ה-49...צ:ז3 של קרואנה היווה את הטעות המכרעת.
חואו ייפאן לא מצאה את הדרך הנכונה להתמודד עם ההסתעפות הלא שגרתית של ההגנה סיציליאנית שבה בחר לוק ואן ולי והפסידה אחרי 43 מסעים.
פבל אליינוב לחץ על עמדת יריבו מייקל אדמס והגיע ליתרון מכריע.
לאחר למעלה משש שעות משחק אליינוב לא דייק ואדמס הצליח לשמור על תיקו.
המסע 63...צ:ח7 היה זוכה בפשטות.
קרלסן ניצח את מייקל אדמס ומוביל את התחרות עם 6.5/9. המשחק נפתח בהסתעפות שקטה של הפתיחה האיטלקית אך קרלסן הגדיל את יתרונו בהדרגה עד שהגיע ליתרון מכריע בביקורת הזמן הראשונה.
אדמס המשיך להתגונן בעמדה קשה מאוד ואי דיוק של קרלסן איפשר לאדמס לחזור למשחק עם סיכוי תיקו, אך הקרבת חומר של קרלסן אפשרה לו לעבור לסיום עדיף אותו ניצח לאחר המסע ה-66.
קרואנה סיים בתיקו את משחקו מול סרגיי קריאקין.
בשלב מסוים היה לו יתרון גדול אך קריאקין התגונן בקשיחות והצליח לסחוט תיקו.
ויי אי ניצח את דוד נבארה לאחר התקפה מלווה בהקרבת חומר.
קרואנה ניצח את ויי אי בפתיחה הספרדית.
המסע 10. רג2 הוא המשך ישן, אך הוא הכין אותו בצורה יסודית וויי אי נכנס ללחץ זמן ולעמדה קשה.
היה הטעות המכרעת ו-17..פ:ג3 הוא המסע הנכון.
קרלסן היה ביקורתי מאוד לגבי פתיחת משחקו עם אניש גירי, בה הפסיד טמפו בגמביט המלכה.
גירי לא הפיק הרבה מהפתיחה והמשחק הסתיים בתיקו לאחר 34 מסעים.
קרלסן ממשיך להוביל את התחרות ביתרון חצי נקודה.
קריאקין הפסיד מול אדמס, וחואו ייפאן הפסידה במשחק מסובך מול פבל אליינוב.
קרלסן ניצח את חואו ייפאן ושוב מוביל בנקודה כאשר נותרו שני סיבובים לסיום התחרות.
לקרלסן היה יתרון קטן מול הגנת פטרוף ונראה כי ייפאן תחלץ תיקו.
קרלסן המשיך בסיום רגלים שקול לגמרי בו שגתה ייפאן ובמקום 45...א5 שמוביל לתיקו שיחקה 45..ח5 שגורם להפסד מהיר.
שחריאר ממדיארוב הקשה על פביאנו קרואנה לאחר הקרבה מסוכנת במסע ה-41, אך המשחק הסתיים בתיקו.
דינג לירן התקדם למקום השלישי לאחר שיבגני טומשבסקי ניסה לזכות בכח בלבן.
במשחקים בין דוד נבארה ללוק ואן ולי ובין מייקל אדמס לאניש גירי היו הזדמנויות שהוחמצו לשני הצדדים.
ויי אי עמל ארוכות על זכייה מול סרגיי קריאקין וכך עשה וסלי סו מול פבל אליינוב.
קרלסן סיים בתיקו קל מול וסלי סו ומוביל בחצי נקודה ערב הסיבוב האחרון לתחרות.
סו לא דייק בפתיח ומייד לאחר שהבין זאת שיחק על מנת להשוות את העמדה.
קרלסן לא היה בטוח אם היה צריך להתאמץ יותר אך נראה מרוצה עם תוצאת התיקו בכלים השחורים.
לוק ואן ולי שגה בהגנה הסיציליאנית מול פביאנו קרואנה.
אף על פי שהוא הצליח לשמור על עמדתו וכמעט להשוותה טעות אחת גרמה להתמוטטות עמדתו.
דינג לירן ניצח את פבל אליינוב ובכך שמר על סיכויו לנצח בתחרות, אם יזכה בשחור בסיבוב האחרון מול קרלסן.
פבל אליינוב הסתבך כאשר לא הייתה תוכנית ברורה; ככל הנראה לאחר 15...ח6.
קרלסן סיים בתיקו מול דינג לירן וסיים את התחרות ראשון, בהפרש נקודה מהמקומות השני והשלישי.
דינג לירן היה יכול להשתוות במספר נקודותיו לקרלסן לו היה מנצח בסיבוב האחרון, אך הפתיחה הסולידית שקרלסן נקט מול הפתיחה הספרדית, והעובדה שלירן שיחק בכלים השחורים הפכו את האפשרות הזו לבלתי סבירה.
קרלסן לחץ בסיום אך הטכניקה המעולה של לירן אפשרה לו לסיים בתיקו לאחר משחק מרתוני של 99 מסעים.
פביאנו קרואנה היה יכול לעקוף את קרלסן לו היה זוכה במשחק מול יבגני טומשבסקי אך בחירתו במסע 4...ב6 בפתיחה הנימצו-הודית גרמה ללכידת הרץ שלו.
טומשבסקי עמד זכוי אך התקשה לממש את יתרונו עד שלבסוף זכה במסע ה-63.
פבל אליינוב סיים את התחרות עם ניצחון על דוד נבארה שלא הגיב נכון על החידוש 10. רד3 ונכנס לצרות רציניות.
אניש גירי היה בר מזל שהצליח לחלץ תיקו מול חואו ייפאן לאחר שנכשל בפתיחת המשחק.
תחרות העל בשחמט התקיימה בציריך בין התאריכים 12 בפברואר 2016 ל-15 בפברואר 2016. בתחרות התקיימו חמישה סיבובים.
התחרות בקטגוריה 21 (מד כושר ממוצע 2774).
מאפיין מיוחד של התחרות הוא שימוש בקצב משחקים של 40 דקות למשחק בתוספת של 10 שניות לכל מסע.
ביום הראשון התקיימה תחרות בזק שתוצאותיה קבעו את סדר שיבוצם של השחקנים בתחרות וכן את הצבעים בהם יתמודדו זה עם זה.
ביומה האחרון של התחרות התקיימה תחרות בזק נוספת שתוצאותיה ייחשבו לצורך דירוגם הסופי של השחקנים.
במקביל לתחרות התקיים דו-קרב בן שני משחקים בין בוריס גלפנד לאלכסנדר מורוזביץ' שהסתיים בניצחונו של גלפנד 1.5-0.5.
ולדימיר קראמניק - מד כושר 2801, אלוף העולם בין השנים 2000 ל-2007, שני במד הכושר
לבון ארוניאן - מד כושר 2792 רביעי במד הכושר העולמי
היקארו נקמורה - מד כושר 2787 שישי במד הכושר
וישוואנתן אנאנד - מד כושר 2784, אלוף העולם בין השנים 2007–2013, שמיני במד הכושר
אלכסיי שירוב - רב-אמן ספרדי, המדורג במקום ה-54 בעולם עם 2684 נקודות
תחרות הבזק - יום ראשון של התחרות
בתחרות ניצח נקמורה עם 3.5 נקודות, אנאנד ושירוב סיימו עם 3 נקודות, קראמניק עם 2.5, ארוניאן עם 2 וגירי עם נקודה אחת.
בסיבוב הראשון ניצח אנאנד את ארוניאן במשחק קצר בן 19 מסעים בלבד.
בסיבוב השני ניצח אנאנד את גירי ונקמורה ניצח את שירוב.
המשחק בין קראמניק לארוניאן הסתיים בתיקו.
בסיבוב שלישי כל המשחקים הסתיימו בתיקו.
בסיבוב השני ניצח קראמניק את גירי וארוניאן ניצח את שירוב.
המשחק בין נקמורה לאנאנד הסתיים בתיקו.
בסיבוב השני ניצח ארוניאן ניצח את נקמורה.
דו-קרב בין בוריס גלפנד לאלכסנדר מורוזביץ'
משחקי דו-קרב בין בוריס גלפנד לאלכסנדר מורוזביץ'
תחרות העל התשיעית בסדרת ה"גרנד-סלאם מאסטרס" בשחמט התקיימה בבילבאו, בין התאריכים 13 ביולי ל-23 ביולי 2016.
בתחרות ניצח אלוף העולם, מגנוס קרלסן אף על פי שבסיבוב הראשון הפסיד (לראשונה בחייו, לאחר 12 ניצחונות ו-18 תוצאות תיקו) להיקרו נקמורה.
קרלסן סיים עם 17 נקודות מ-30 אפשריות לפני נקמורה עם 12, ויי וי בן ה-17 ווסלי סו עם 11 נקודות, סרגיי קריאקין עם 9 נקודות ואניש גירי עם שבע נקודות.
הדירוג הראשוני של משתתפי התחרות (נכון ליולי 2016)
תחרות העל השמינית בסדרת ה"גרנד-סלאם מאסטרס" בשחמט התקיימה בבילבאו, בין התאריכים 25 באוקטובר 2015 ל-1 בנובמבר 2015. התחרות, בה השתתפו ארבעה שחמטאים, התנהלה בשיטת ליגה בסיבוב כפול: כל שחמטאי שיחק מול יתר השחקנים פעמיים: פעם אחת בצבע לבן ופעם נוספת בצבע שחור, כך שנערכו שישה סיבובים.
לאחר ששני מתמודדים, וסלי סו ואניש גירי, צברו את אותו מספר נקודות (8) בראש הטבלה בסיום התחרות, נערך ביניהם דו-קרב, בו ניצח סו בתוצאה 1.5-0.5, והוא הוכרז כזוכה בתחרות.
וישוואנתן אנאנד- רב-אמן הודי המדורג רביעי בעולם עם 2803 נקודות במד כושר (נכון לאוקטובר 2015).
אניש גירי - רב-אמן הולנדי, המדורג חמישי בעולם עם 2798 נקודות
דינג לירן - רב-אמן סיני המדורג שמיני בעולם עם 2782 נקודות
וסלי סו - רב-אמן אמריקאי המדורג שנים עשר בעולם עם 2760 נקודות.
תחרות העל בשחמט לזכר אלוף העולם השמיני בשחמט מיכאל טל התקיימה במוסקבה, שברוסיה, בין התאריכים 26 בספטמבר ל-6 באוקטובר 2016. בתחרות נערכו תשעה סיבובים.
התחרות הייתה בקטגוריה 21 (מד כושר ממוצע 2760).
ולדימיר קראמניק - מד כושר 2808, אלוף העולם בין השנים 2000 ל-2007, רביעי במד הכושר בעולם
לבון ארוניאן - מד כושר 2795, חמישי במד הכושר
וישוואנתן אנאנד - מד כושר 2776, אלוף העולם בין השנים 2007–2013, שמיני במד הכושר
שחריאר ממדיארוב - מד כושר 2761, 11 במד הכושר
אניש גירי - רב-אמן הולנדי, המדורג במקום ה-12 בעולם עם 2755 נקודות
לי צאו - רב-אמן סיני המדורג במקום ה-17 בעולם עם 2746 נקודות במד הכושר של פיד"ה.
פטר סבידלר - רב-אמן רוסי, המדורג במקום ה-18 בעולם עם 2745 נקודות
בוריס גלפנד - רב-אמן ישראלי, מד כושר 2743, 19 במד הכושר
יאן נפומניאשצ'י - רב-אמן רוסי המדורג במקום ה-21 בעולם עם 2740 נקודות במד הכושר של פיד"ה.
יבגני טומשבסקי - רב-אמן רוסי המדורג במקום ה-27 בעולם עם 2731 נקודות במד הכושר של פיד"ה.
הסיבוב הראשון עמד בצילה של ההודעה על פטירתו של אחד מגדולי מאמני השחמט במאה ה-20, מארק דבורצקי, ונפתח בדקת דומיה לזכרו.
יאן נפומניאשצ'י היה הזוכה היחיד בסיבוב הראשון, כאשר נקט בפתיחה הסקוטית וניצח את יבגני טומשבסקי ב-23 מסעים בלבד.
פטר סבידלר עמד נחות מעט בפתיחת המשחק מול
ולדימיר קראמניק אך זה הגיב בצורה תוקפנית מאוד והגיע לעמדה אבודה, שסבידלר לא השכיל לנצל.
סוכם על תיקו לאחר 66 מסעים.
יתר המשחקים הסתיימו בתיקו ללא עניין מיוחד.
אנאנד וגירי הצטרפו לנפומניאשצ'י ושלושתם מובילים בתחרות עם 1.5 משני המשחקים הראשונים.
אנאנד ניצח את ממדיארוב בהסתעפות של הפתיחה הספרדית.
לאחר המשחק אנאנד הודה שלא בדק את ההסתעפות לפני המשחק כך שנאלץ לסמוך על זכרונו.
לאחר 23. ז3 היה ברור שממדיארוב צריך להקריב כלי אבל אנאנד ביקר את המסע 23...א4. לאחר החלפת המלכות יתרונו של אנאנד הלך וגדל עד לזכייה.
משחקו של גלפנד נגד גירי היה משחק מסובך הן טקטית והן אסטרטגית מתחילתו.
גלפנד ניסה להימנע מהנוסח המרכזי של הגנת גרונפלד.
לאחר 23. פ:ד5 בו לקח רגלי מסוכן גלפנד נתקל בבעיות של רץ מנותק ב-ח6 בשילוב של מלך בעמדה פתוחה.
לאחר משחק חריף מאוד 34. ז:ו5 הייתה הטעות המכרעת.
לקראמניק היה יתרון זעיר מול לי צאו בנוסח הסימטרי של הגנת פטרוב, אותו ניסה לנצל במשך זמן רב אך לא היה די בכך כדי לנצח את השחקן הסיני.
גירי ונפומניאשצ'י מובילים בתחרות עם 2.5/3 לאחר ששניהם זכו בסיבוב השלישי.
נפומניאשצ'י ניצח את קראמניק בפתיחה האנגלית.
לקראמניק הייתה עמדה שקולה עד לטעות 36...ר:ו2 (צריך 36...פ:ו2) ואז הפסיד שני כלים תמורת צריח, ולא היה בכוחו לעמוד בעמדת הסיום שנוצרה.
גלפנד לקח את הרגלי ב2 בצד השחור של הסתעפות מוסקבה של ההגנה הסמי-סלאבית ועמדתו נהייתה קשה, במיוחד לאחר 23..ז5. גירי הצליח לנצח את טומשבסקי מיתרון זעיר בסיום שנוצר מפתיחה הודית של המלכה.
גירי זכה במשחק השלישי ברציפות ומוביל לבדו את התחרות, לאחר שניצח את סבידלר.
המשחק החל בפתיחה האנגלית כאשר סבידלר סיבך את הפתיחה עם 14. מהב3 פג7 15. מהב6 ולא ראה את 17...פ:ה2!.
למרות יתרון של רגלי לא היה פשוט לזכות את המשחק, אבל 49. מו3 הייתה ככל הנראה הטעות המכרעת של הלבן.
נפומניאשצ'י החמיץ הזדמנות להגיע ל-3.5 נקודות אף הוא, ויריבו ארוניאן הציג את האפשרות 16. צה1 פז4 17. מהו3 לאחר המשחק.
ארוניאן אפשר חילופי צריחים ולאחר מכן היה צריך לדייק ולמצוא את 36...ב6 כדי להבטיח תיקו.
גלפנד הפסיד פעם נוספת, הפעם ללי צאו.
12...פג2 היה חידוש בו לי הקריב רגלי תמורת משחק דינמי, ולאחר 19. רב5 עמדתו של גלפנד הייתה כבר גרועה יותר והוא נאלץ להחליף מלכה ורגלי תמורת צריח ופרש, ולאחר מכן הפסיד.
קראמניק ניצח את אנאנד במשחק שהחל בפתיחה האיטלקית.
ממדיארוב שיחק בצורה תוקפנית נגד טומשבסקי והיה קרוב להפסד, אך לבסוף המשחק הסתיים בתיקו.
גירי נאלץ להסתפק בתיקו מול נפומניאשצ'י במשחק שנפתח בהגנת גרונפלד אך עדיין מוביל את התחרות עם 4/5. המסע ה-22 צג1 היווה חידוש.
לגירי היה יתרון אך הטכניקה המעולה של נפומניאשצ'י לא אפשרה לזכות את הסיום בו היה לו יתרון של רגלי.
הוא חידוש, שמביא למצב משופר מול יריבו גלפנד.
לאחר מכן ביצע אנאנד תוכנית ארוכת טווח כדי לשלוט על הערוגות השחורות, לאחר מכן הקריב רץ ונשאר עם ארבעה רגלים תמורתו וזכה בסיום לאחר 58 מסעים.
תחרות העל בשחמט, טאטא סטיל 2017, התקיימה בוייק אן זה, הולנד, בין התאריכים 13 בינואר ל-29 בינואר 2017. זו הייתה הפעם ה-79 שתחרות טאטא סטיל התקיימה.
בתחרות נערכו שלושה עשר סיבובים.
התחרות הייתה בקטגוריה 21 (מד כושר ממוצע 2751).
בתחרות זכה רב-האמן האמריקאי וסלי סו, שדורג שני בדירוג המוקדם.
סו צבר 9 נקודות מתוך 13 אפשריות, והקדים את המדורג ראשון בעולם ואלוף העולם, מגנוס קרלסן מנורווגיה, שסיים עם 8 נקודות.
משתתפי התחרות ודירוגם בעולם (לפי מד כושר מעודכן לינואר 2017)
מגנוס קרלסן - רב-אמן נורווגי המדורג במקום ה-1 בעולם, בעל מד כושר של 2840 נקודות.
וסלי סו - רב-אמן אמריקאי המדורג במקום ה-4 בעולם בעל מד כושר של 2808 נקודות.
סרגיי קריאקין -סגן אלוף העולם בשחמט, רב-אמן רוסי המדורג במקום ה-8, בעל מד כושר של 2785 נקודות.
לבון ארוניאן -רב-אמן ארמני המדורג במקום ה-9 בעולם, בעל מד כושר של 2780 נקודות.
אניש גירי - רב-אמן הולנדי, המדורג במקום ה-10 בעולם, בעל מד כושר של 2773 נקודות.
יאן נפומניאשצ'י - רב-אמן רוסי המדורג במקום ה-11 בעולם, בעל מד כושר של 2767 נקודות.
פנטלה האריקרישנה -רב-אמן הודי, המדורג במקום ה-12 בעולם, בעל מד כושר של 2766 נקודות.
פבל אליינוב - רב-אמן אוקראיני המדורג במקום ה-15 בעולם, בעל מד כושר של 2755 נקודות.
רדוסלאב וויטאשק - רב-אמן פולני המדורג במקום ה-18 בעולם, בעל מד כושר של 2750 נקודות.
דמיטרי אנדרייקין - רב-אמן רוסי המדורג במקום ה-24 בעולם, בעל מד כושר של 2736 נקודות.